ฉบับร่าง:การถอดถอนยุน ซ็อก-ย็อล

เมื่อวันที่ 14 ธันวาคม 2024 ยุน ซ็อก-ย็อล ประธานาธิบดีเกาหลีใต้ ถูกสมัชชาแห่งชาติลงมติให้ฟ้องถอดถอนออกจากตำแหน่งหลังมีญัตติให้ฟ้องถอดถอนเป็นครั้งที่สองสืบเนื่องจากการประกาศกฎอัยการศึกของยุน ซ็อก-ย็อล เมื่อวันที่ 3 ธันวาคม ซึ่งถูกสมัชชาแห่งชาติปฏิเสธและมีประกาศยกเลิกอีกหกชั่วโมงถัดมาในวันที่ 4 ธันวาคม
สมาชิกสมัชชาแห่งชาติ 204 คน จากทั้งหมด 300 คน ซึ่งเป็นจำนวนที่เกิน 2 ใน 3 ตามที่กำหนด ได้ลงคะแนนเสียงให้ฟ้องถอดถอนยุน ซ็อก-ย็อล ทำให้เขาหยุดปฏิบัติหน้าที่ประธานาธิบดีเป็นการชั่วคราว ขั้นตอนต่อไปคือศาลรัฐธรรมนูญจะพิจารณาและวินิจฉัยว่าจะถอดถอนตามคำฟ้องหรือไม่ โดยระหว่างนั้น ฮัน ด็อก-ซู นายกรัฐมนตรี จะรักษาการแทนประธานาธิบดี
ก่อนหน้านี้มีความพยายามเสนอญัตติอย่างเดียวกันเมื่อวันที่ 7 ธันวาคม 2024 แต่ถูกพรรคพลังประชาชนซึ่งเป็นฝ่ายรัฐบาลคว่ำบาตร ทำให้ขาดองค์ประชุมที่จะลงมติ การฟ้องถอดถอนประธานาธิบดีครั้งนี้เป็นครั้งที่ 3 ในประวัติศาสตร์เกาหลีใต้ โดยก่อนหน้านี้มีประธานาธิบดีที่ถูกฟ้องถอดถอนเช่นเดียวกับยุนอีก 2 คน คือ โน มู-ฮย็อน ซึ่งถูกฟ้องในปี 2004 แต่ศาลรัฐธรรมนูญวินิจฉัยไม่ถอดถอน และพัก กึน-ฮเย ซึ่งถูกฟ้องในปี 2017 และถูกศาลรัฐธรรมนูญถอดถอน

**ภูมิหลัง**

**กระบวนการ**
กระบวนการที่ระบุไว้ในมาตรา 65 วรรคหนึ่ง ของรัฐธรรมนูญเกาหลีใต้ ฉบับที่ 10 ซึ่งเริ่มใช้เมื่อปี 1987 คือ สมัชชาแห่งชาติจะฟ้องศาลรัฐธรรมนุญให้ถอดถอนประธานาธิบดี นายกรัฐมนตรี หรือเจ้าหน้าของรัฐอื่นใด ออกจากตำแหน่งก็ได้ ถ้าบุคคลนั้นฝ่าฝืนรัฐธรรมนูญหรือกฎหมายอื่นในขณะปฏิบัติหน้าที่ทางการ
ญัตติให้ฟ้องถอดถอนประธานาธิบดีจะต้องได้รับคะแนนเสียงจาก 2 ใน 3 ของสมาชิกสมัชชาแห่งชาติ คือ อย่างน้อย 200 เสียงจากทั้งหมด 300 เสียง เมื่อสมัชชาแห่งชาติเห็นชอบกับญัตติแล้ว ผู้ถูกฟ้องจะต้องยุติการปฏิบัติหน้าที่ทันที เพื่อรอคำวินิจฉัยของศาลรัฐธรรมนูญต่อไป แต่การฟ้องนี้มีขอบเขตจำกัด คือ เป็นไปเพื่อถอดถอดจากตำแหน่งสาธารณะเท่านั้น ไม่ส่งผลเป็นการลงโทษใด ๆ เพิ่มเติม
ตามความในรัฐบัญญัติศาลรัฐธรรมนูญที่เริ่มใช้ในปี 1988 ศาลรัฐธรรมนูญจะต้องมึคำวินิจฉัยภายใน 180 วันหลังจากได้รับคดี แต่ถ้าผู้ถูกฟ้องพ้นจากตำแหน่งก่อนวินิจฉัยแล้ว ก็จะถูกยกฟ้องแทน คำวินิจฉัยให้ถอดถอนประธานาธิบดีต้องได้คะแนนเสียงจากตุลาการศาลรัฐธรรมนูญอย่างน้อย 6 คนจากทั้งหมด 9 คน แต่ปัจจุบันมีตำแหน่งตุลาการศาลรัฐธรรมนูญว่างลง 3 ตำแหน่ง คำวินิจฉัยให้ถอดถอนประธานาธิบดีจึงต้องได้คะแนนเสียงจากตุลาการทั้ง 6 คน ที่เหลือ อย่างไรก็ดี ไม่เป็นที่ชัดเจนว่าศาลจะรับพิจารณาคดีในระหว่างที่มีตำแหน่งว่างดังกล่าวนี้หรือไม่
เมื่อสมัชชาแห่งชาติเห็นชอบให้ฟ้องถอดถอนประธานาธิบดี ประธานาธิบดีจะต้องหยุดการปฏิบัติหน้าที่ และนายกรัฐมนตรีจะรักษาการแทนประธานาธิบดี ถ้าประธานาธิบดีลาออกหรือถูกศาลรัฐธรรมนูญถอดถอน จะต้องจัดการเลือกตั้งประธานาธิบดีก่อนกำหนดปรกติภายใน 60 วัน ในระหว่างเวลาดังกล่าวนี้ นายกรัฐมนตรีจะยังรักษาการแทนประธานาธิบดีต่อไปจนกว่าจะได้ประธานาธิบดีคนใหม่
**ส่วนต่อไปนี้ยังไม่ได้ตรวจ=

**ข้อเรียกร้องก่อนหน้านี้ให้ถอดถอนยุน**
ในเดือนกรกฎาคม 2024 เริ่มมีการยื่นคำร้องออนไลน์บนเว็บไซต์ของสภาแห่งชาติเพื่อเรียกร้องให้ถอดถอนยุน โดยคำร้องดังกล่าวมีผู้ลงชื่อสนับสนุนกว่า 1 ล้านคน โดยตามกฎหมายของเกาหลีใต้ คำร้องที่มีผู้ลงชื่อเกิน 50,000 คนจะต้องได้รับการพิจารณาจากคณะกรรมการรัฐสภา เว็บไซต์ดังกล่าวประสบปัญหาล่ม มีผู้เข้าใช้งานพร้อมกันกว่า 22,000 คน ทำให้ต้องรอการเข้าถึงเว็บไซต์ประมาณ 30 นาที
ในเดือนพฤศจิกายน 2024 ศาสตราจารย์และนักวิจัยกว่า 3,000 คนจากมหาวิทยาลัยหลายแห่งลงนามในจดหมายเรียกร้องให้ยุนลาออก ผู้ให้สัมภาษณ์รายหนึ่งคาดการณ์ว่าจดหมายฉบับดังกล่าวมีลายเซ็นจากนักวิชาการมากที่สุดนับตั้งแต่การประท้วงในยุคการประท้วงต่อต้านรัฐบาลพัก กึน-ฮเย
ต่อมาเมื่อวันที่ 28 พฤศจิกายน มีนักบวชคาทอลิกในเกาหลีใต้จำนวน 1,466 คนออกแถลงการณ์หัวข้อ "คนเราจะเป็นได้ถึงขนาดนี้เชียวหรือ" (labels=no) เพื่อเรียกร้องให้ถอดถอนยุนเช่นกัน พร้อมกล่าวหาว่ายุนเป็นเพียงหุ่นเชิดที่ถูกชักใยโดยผลประโยชน์ส่วนตัว ไม่มีความเข้าใจในบทบาทของตนเอง และมอบอำนาจซึ่งประชาชนไว้วางใจให้กับภรรยาของเขาแทน

**การประกาศกฎอัยการศึก**
ต่อมาเมื่อวันที่ 3 ธันวาคม ประธานาธิบดียุนประกาศกฎอัยการศึกในเกาหลีใต้ โดยให้เหตุผลว่าจำเป็นต้องประกาศเพื่อปกป้องประเทศจาก “กลุ่มต่อต้านรัฐ” กองทัพและตำรวจพยายามสกัดกั้นไม่ให้สมาชิกสภาผู้แทนราษฎรเข้าสู่ห้องประชุมสมัชชาแห่งชาติ ส่งผลให้เกิดการปะทะกันระหว่างตำรวจและกองทัพ กลุ่มผู้ประท้วง และเจ้าหน้าที่ผู้ช่วยฝ่ายนิติบัญญัติ สมาชิกสภาผู้แทนราษฎรทั้งหมด 190 คนที่อยู่ในห้องประชุมมีมติเป็นเอกฉันท์ให้ยกเลิกกฎอัยการศึก โดยบังคับให้ยุนยุติกฎอัยการศึกภายในเวลาประมาณ 04:00 KST (UTC+9) ของวันที่ 4 ธันวาคม

**ญัตติถอดถอนที่เกี่ยวข้อง**
นอกเหนือจากยุนแล้ว เจ้าหน้าที่หลายคนยังถูกยื่นข้อเสนอและญัตติถอดถอนเนื่องจากมีส่วนเกี่ยวข้องกับการประกาศกฎอัยการศึก ซึ่งรวมถึงรัฐมนตรีว่าการกระทรวงกลาโหม คิม ยง-ฮย็อน ซึ่งลาออกเมื่อวันที่ 5 ธันวาคม และรัฐมนตรีว่าการกระทรวงมหาดไทย อี ซัง-มิน ซึ่งถูกยื่นญัตติถอดถอนโดยพรรคประชาธิปไตยแห่งเกาหลีที่เป็นพรรคฝ่ายค้าน เมื่อวันที่ 7 ธันวาคม โดยอีลาออกในวันถัดมาคือวันที่ 8 ธันวาคม
เมื่อวันที่ 12 ธันวาคม รัฐสภามีมติผ่านญัตติถอดถอนรัฐมนตรีว่าการกระทรวงยุติธรรม พัก ซ็อง-แจ และผู้บัญชาการตำรวจแห่งชาติ โช จี-โฮ

**อ้างอิง ==